Muhammad al-Xujandiy. (Abu Bakr) Muhammad ibn Sobit ibn al-Hasan ibn Ibrohim al-Xujandiy, ash-Shofiʼiy (hijriy 483-yil zulqaʼda oyi (milodiy 1090-yil)da vafot etgan) — voiz, faqih, muhaddis, usul al-fiqh boʻyicha yetuk olim boʻlgan. Isfahonga kelib, shu yerda muqim istiqomat qilgan. Abu Sahl al-Abivardiy huzurida faqih boʻlib yetishgan. Jamoadan hadis tinglagan va oʻzi ham jamoaga hadis aytib bergan. Shu yerda madrasani tugatib, dars bergan.